Владимир Путин: "Сугыш беркемгә дә кирәкми"

	15 февральдә Германия канцлеры Олаф Шольц Русия президенты белән сөйләшүләр алып бару өчен Мәскәүгә килде. Очрашулар нәтиҗәсе буенча немец хөкүмәте җитәкчесе Русия гаскәрләрен чик буеннан алуны яхшы билге дип бәяләде. Ул Евросоюздагы союздашлары һәм НАТО партнерлары белән гомум хәвефсезлекне ныгыту адымнары турында сөйләшергә әзер булуын белдерде. 	 Шольц Русия белән сөйләшүләрнең Европада хәвефсезлек һәм хезмәттәшлек буенча оешма (ОБСЕ) кысаларында килешенгән үзара аңлашу рухында алып барылачагына ышандырды. 4 сәгать буена барган сөйләшүләрдән соң сәясәтчеләр матбугат киңәшмәсе үткәрде. Киңәшмәдә алар Европада сугыш чыгу ихтималлыгы турында җиңелчә бәхәс корып алдылар. Канцлер бүгенге буын Европада сугыш чыгуын күз алдына да китерә алмый диде. Путин исә Европада булган сугышка күптән түгел генә дөньяның шаһит булуын әйтте. Ул сугышны Югославиядә НАТО чыгаруын искә төшерде. 
	---	
Өмет

	№ --- | 18.02.2022	


